Diari Oficial de la Generalitat Valenciana


Sumari del DOGV 6334, del 17-08-2010 (2010/9073)

Notificació de la sentència dictada en el judici ordinari número 683/2007.
--------------------------------------------------------------------------

### Dades del document

Número de DOGV
:   6334

Data del DOGV
:   17-08-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/9073


Organisme emissor
:   Jutjat de Primera Instància Número 5 de Sueca

Tipus de document
:   Edicte

Notificació de la sentència dictada en el judici ordinari número 683/2007. [2010/9073]  
Judici ordinari 000683/2007  
Part demandant: Bancaixa.  
Part demandada: Zaven Grigoryan i Radik Vardanian  
En el judici a què es fa referència s'ha dictat la resolució que té el text que, literalment, és com segueix:  
«Sentència número 124/2009  
Jutgessa que la dicta: Lucía Mayordomo Luján.  
Lloc: Sueca  
Data: 4 de desembre de 2009.   
Lucía Mayordomo Luján, jutgessa del Jutjat de Primera Instància i Instrucció número 5 de Sueca i partit judicial, he vist aquestes actuacions de judici ordinari, seguides davant d'aquest Jutjat amb el número 683/2007, a instàncies de Bancaixa, representada per la procuradora Sara Blanco Lleti i assistida per un lletrat, contra Zaven Grigoryan i Radik Vardanian, en situació de rebel·lia processal.  
Antecedents de fet  
Primer. La procuradora Sara Blanco Lleti, en la representació indicada, va presentar una demanda de judici ordinari el dia 18 de desembre de 2009, que per torn de repartiment va correspondre a aquest Jutjat, contra Zaven Grigoryan i Radik Vardanian, sobre la base dels fets i fonaments de dret que va considerar convenient, i va sol·licitar que es dictara una sentència de condemna a la demandada en els termes que consten en la pètita respectiva.  
Segon. Una vegada admesa a tràmit la demanda per la interlocutòria de data de 21 de gener de 2008, es va citar a termini el demandat, perquè contestara la demanda, i no hi va comparéixer en el termini previst; per això, en la provisió de data 11 de maig de 2009 va ser declarat en situació de rebel·lia processal.  
Tercer. En la mateixa provisió es van convocar les parts a la celebració de l'audiència prèvia, la qual s'esdevingué en data 2 de desembre de 2009. A l'audiència no va comparéixer la demandada i va ser rebut el plet a prova.  
L'actora va proposar com a mitjà de prova la documental per reproduïda, la qual va ser declarada pertinent.  
Fonaments de dret  
Primer. La part actora exerceix una acció de condemna als demandats per al pagament a la demandant de la quantitat de tres mil tres-cents huitanta-un euros i vint-i-tres cèntims, més els interessos pactats, per incompliment dels demandats de les obligacions adquirides que s'assenyalen en el contracte de préstec firmat per les parts en data 13 de gener de 2007, especialment per no pagar les quotes en els termes establits; queden pendents de pagament les quotes de 13 d'abril de 2007 i successives fins al dia de hui. Tot això amb el pagament de les costes processals causades.  
Segon. L'actora sol·licita la condemna de Zaven Grigoryan i Radik Vardanian pels motius exposats.  
Hem de tenir present, doncs, en el cas que ens ocupa, que la rebel·lia no comporta cap altre efecte que el que es tinga per contestada la demanda i el procés seguisca el seu curs sense intervenció del rebel.  
Així i to, aquesta contestació a la demanda, dictícia, ha d'entendre's en el sentit d'oposar-s'hi, de manera que roman sobre l'actor la càrrega de provar els fets constitutius de la seua pretensió.  
En el nostre dret, l'absència del demandat no suposa que la demanda haja de ser estimada, de manera que l'actor haurà de continuar provant, si vol guanyar el plet, que la seua pretensió és fonamentada, i a més a més caldrà que siga cert que la norma jurídica en què basa la seua pretensió preveja l'efecte jurídic desitjat.  
Si l'actor no aconsegueix provar els fets o la norma no existeix o no preveu l'efecte desitjat, el jutge desestimarà la demanda, encara que el demandat no hi haja comparegut.  
No obstant això, de la demanda, i vista la documentació aportada per l'actora, es desprén l'existència d'una relació contractual entre les parts basada en la subscripció del contracte de préstec que s'ha adjuntat amb la demanda com a document número 1.  
L'impagament de les quotes ha quedat igualment acreditat documentalment per l'actora.  
Per tot això, s'estima plenament la demanda amb tots els pronunciaments favorables.  
Tercer. De conformitat amb el que estableix l'article 394.1 de la Llei d'Enjudiciament Civil pertoca imposar les costes als demanats Zaven Grigoryan i Radik Vardanian ja que són íntegrament estimades les pretensions adduïdes en la seua contracta per la demandant.  
Seté. Així, i vist tot això, pertoca condemnar els demandats solidàriament a pagar la quantitat total de 3.381 euros, en concepte de quantitat pendent de pagament unit als interessos pactats a raó del 130.50% des de la data del tancament del compte el 23 de novembre de 2007.  
Dispositiva  
Estime de forma íntegra la demanda interposada per la procuradora Sara Blanco Lleti, en nom i representació de Bancaixa contra Zaven Grigoryan i Radik Vardanian, per la qual cosa pertoca condemnar els demandats solidàriament a pagar la quantitat total de 3.381 euros, en concepte de quantitat pendent de pagament unit als interessos pactats a raó del 130.50% des de la data del tancament del compte el 23 de novembre de 2007.  
Tot això, fent condemna expressa a costes a la demandada.  
Mode d'impugnació: mitjançant un recurs de reposició davant d'aquest Jutjat; no obstant això, es durà a efecte el que s'ha acordat. El recurs s'haurà d'interposar per escrit dins del termini de cinc dies indicant la infracció comesa al parer del recurrent, sense aquests requisits no s'admetrà el recurs (articles 451 i 452 de la LECn). Es comunica que, en el moment d'interposició del recurs que, en es formule en el seu cas, haurà de constituir dipòsit en quantia de 25 euros en el compte de dipòsits i consignacions d'aquest Jutjat, i es fa saber que no s'admetrà cap recurs que no tinga el dipòsit constituït, d'acord amb el que disposa l'article primer, apartat 19-quinzé 4 de la Llei Orgànica 1/2009, de 3 de novembre.  
Porteu l'original al llibre de sentències.  
Aquesta és la meua sentència, de la qual cal expedir una testimoniança perquè s'incorpore a les actuacions, que pronuncie, mane i firme».  
Donada, llegida i publicada, ha sigut la sentència anterior per la Jutgessa que la subscriu, que es trobava celebrant audiència pública en el dia de la data. En done fe.  
Atés que es desconeix el domicili o la residència actuals de la part demandada, mitjançant la provisió de 19 de juliol de 2010, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'aquest edicte al tauler d'anuncis del Jutjat i en el Diari Oficial de la Comunitat Valenciana per a portar a efecte la diligència de notificació de sentència.  
Sueca, 19 de juliol de 2010.- La secretària judicial: Rosa María Pérez Martí.